ગુજરાતીઓની વસ્તી, એનસીજીઓ જેવી માતબર સંગઠના, જુદી જુદી જ્ઞાતિ-સમુદાયોની સંસ્થાઓ, ચારથી વધુ ‘લોર્ડ’ ગુજરાતી વિદ્વાનો, ‘ગુજરાત સમાચાર’ જેવું પ્રથિતયશ સાપ્તાહિક, ભારતીય વિદ્યાભવનની પ્રવૃત્તિઓ, સ્વામીનારાયણ સંપ્રદાયના સ્થાનો અને શાળાઓ. . . આ બધું જોતાં ‘સાહિત્યમેળો’ જેવો પ્રયોગ અશક્ય નથી, થવો જોઈએ એવો વિચાર, હમણાં પહેલી મેથી સાતમી મે સુધી અમદાવાદમાં મ્યુનિસિપલ કોર્પોરેશન દ્વારા આયોજિત રાષ્ટ્રીય પુસ્તક મેળો જોયા પછી આવ્યો!